ఇది కల్పిత గాథ.
ఏ వ్యక్తినైనా పోలి ఉంటే, అది బతికున్న వారినైనా, మరణించిన వారినైనా సరే,
లేదా అసలైన సంఘటనలను, లేదా ప్రాంతాలను పోలి ఉంటే, అది కాకతాళీయమే.
ఇక గాలీ లెవీ విషయానికి వద్దాం,
ఆ యువతిని రష్యాలో బంధించి ఉంచి రెండు నెలలకు పైనే అయింది.
కాసేపటి క్రితం, మేము ఓర్నా లెవీతో మాట్లాడాం,
తన కూతురిని విడిపించడానికి జరుగుతున్న దౌత్య ప్రయత్నాల్లో
ఏమైనా పురోగతి ఉందా, అస్సలేం లేదా అని తెలుసుకోవడానికి.
ఓర్నా లెవీ, గుడ్ ఈవినింగ్.
- గుడ్ ఈవినింగ్, సివాన్. - "గుడ్ ఈవినింగ్, సివాన్..."
గాలీ ఒంటరి కాదు
వామ్మోయ్, చూసుకోవమ్మా!
- సారీ, సారీ... - చూసుకుని నడపవమ్మా!
హాయ్, నేను యాకిర్ అనే వ్యక్తి కోసం వచ్చాను.
అతను ఇక్కడే పని చేస్తుంటాడా?
- అక్కడ ఉన్నాడు. - థ్యాంక్స్.
ఇక్కడ ఉండేది ఎఫీ, మోజీ, బొవాజ్...
- ఇతని పేరు మర్చిపోయా... - దూదీ.
అవును, దూదీ.
గాలీ నిఘా శాఖలో పని చేసిందని తెలుసు, కానీ...
కానీ ఎక్కడో నాకు తెలీదు... అంటే, అవన్నీ రహస్యమని నాకు తెలుసు...
మీరు నాకు అవన్నీ చెప్పకూడదేమో...
తొక్కలే. వాళ్లు నాశనమైపోయినా నాకేం పర్వాలేదు.
అది స్పెషల్ ఆపరేషన్స్ యూనిట్. సైబర్, టెక్నికల్, ఇంకా ఆపరేషనల్.
వీళ్లందరూ ఒకే యూనిట్ కి చెందిన వాళ్లా?
అవునని చెప్పవచ్చు, కాదని కూడా చెప్పవచ్చు. గాలీ, నేను 'పసలేని' పనులు చేసేవాళ్లం,
అంటే తెరవెనుక, ఏసీ ఉన్న గదుల్లో కూర్చొని అన్నమాట.
వీళ్లు 'అసలైన' పనులు, అంటే క్షేత్రస్థాయి పనులు చూసుకునేవాళ్లు.
ఈ నలుగురూ రిజర్వ్ ఫోర్సులో పని చేస్తున్నారు.
వీళ్లలో ఎవరితో అయినా ఇప్పుడు మీరు మాట్లాడుతున్నారా?
గాలీ స్నేహితులతో కలిసి ఒక క్యాంపెయిన్ వీడియో చేస్తున్నాం, అందులో అందరూ కలిసి
- "గాలీని స్వస్థలానికి తీసుకువద్దాం," అని అంటారు. - వీళ్లు అంత మంచివాళ్లు కాదు.
- "మంచివాళ్లు" కాదు అంటే? - సెంటిమెంటల్ వీడియోలు చేయగల రకం కాదు.
హదాస్ మీకు చెప్పారో లేదో తెలీదు, కానీ గాలీ అక్కడ ఒక ఏడాది పని చేసినప్పుడు,
నేనే తన కమాండరుని.
- మూడేళ్లు పని చేసింది. - లేదు.
రెండేళ్లు యాక్టివ్ డ్యూటీ, ఒక సంవత్సరం కాంట్రాక్ట్.
లేదు. తనని యాక్టివ్ డ్యూటీలో ఉన్నప్పుడే తొలగించేశారు.
మీకు తను చెప్పలేదా?
మీరు గాలీ గురించేనా మాట్లాడేది?
ముందు తనకి మామూలు పనులు అప్పగించారు, ఆ తర్వాత తను బయటకు వచ్చేసింది.
- ఎందుకు? ఏం చేసింది తను? - ఎక్స్ క్యూజ్ మీ...
కూర్చోండి, చెప్తాను.
ప్రతీ కొన్ని నెలలకు ఓసారి, యూనిట్ ఒక జాయింట్ ఆపరేషనులో పాల్గొంటుంది.
చాలా ఏళ్ల నుండి ఒకే రొటీనుగా సాగేది అది.
సైన్యం, కదా? అందరూ ఆటోపైలట్లో పెట్టేసేవాళ్లు.
అప్పుడు గాలీ వచ్చి, అంతా చూసి, ఇలా అడిగేది:
"హేయ్, ఎయిర్ సపోర్ట్, ఆ మార్గం ఎందుకు?"
"ఆ సమయంలో ఎందుకు?"
దానికి మేము "అది ఎప్పుడూ జరిగేదే, ఇంధనం ఆదా చేయడానికి, సరిగ్గా కనిపించడానికి," అని వివరించేవాళ్లం.
దానికి తను "సరే," అని చెప్పి, యూనిట్ మీటియరాలజిస్టుకు కాల్ చేసి,
మాట్లాడి వచ్చి, ఇలా అనేది:
"ఆ సమయంలో గాలి కూడా మార్గం దిశలోనే వీస్తుంది, కాబట్టి ఇంధనం ఆదా అయి, సురక్షితంగా ప్రయాణించవచ్చు."
"అది ప్రార్థనా సమయం కాబట్టి, మనల్ని గమనించేవాళ్లు తక్కువ మంది ఉంటారు."
ఇరవై ఏళ్లుగా ఒకే విధంగా సాగుతూ ఉండింది, గాలీ వచ్చేసి, అంతా మార్చేసింది!
ఇక మాయలా, అన్నీ ఓకే అయి, విజయవంతమవుతాయి.
కానీ, ఆ ప్లానుపై మా కమాండర్ తన పేరును వేసేసుకొని,
క్రెడిట్ అంతా దొబ్బేస్తాడు.
ఇక గాలీకి... మండుతుంది.
అదే విషయాన్ని యూనిట్ కమాండర్ ని అడుగుతుంది, ఇక ధిక్కారం కింద తనని తొలగించేస్తారు.
చూడండి, తను అప్పుడు నాకు చాలా ముఖ్యమైనది.
తను మోజ్ దగ్గర పని చేయడం మొదలుపెట్టిందని తెలిశాక, నేను తనకి కాల్ చేసి మాట్లాడా. అదే ఆఖరిసారి మాట్లాడటం తనతో.
అలాంటి వాళ్లతో పని చేయడం మంచిది కాదని తనని హెచ్చరించా.
- ఎవరి దగ్గర పని చేయడం మొదలుపెట్టిందని అన్నారు? - మోజ్ అటర్.
అతను లెఫ్టినెంట్ కల్నల్, అతను కూడా యూనిట్ నుండి తొలగించబడిన వ్యక్తే.
ఎందుకు తొలగించారు అతడిని?
యూనిట్ వనరులని ఉపయోగించి
సరిహద్దు వెంబడి డ్రగ్స్ స్మగ్లింగ్ కి పాల్పడేవాడని పుకారు. మీకు అర్థమవుతోందా?
ఆమె, అతని దగ్గర పని చేసింది. తర్వాత ఇద్దరూ ప్రేమలో పడ్డారు.
- అది నిజం కాదు. - నిజమే అది.
యాభై ఏళ్ల మగాడికి, 20 ఏళ్ల అమ్మాయితో పనేంటి?
నేను అదే అన్నాను తనతో, కానీ తను... తను అది సరిగ్గా తీసుకోలేదు.
నన్ను తనని వేధిస్తున్న వెధవలా చూసింది.
ఇప్పుడు చూడండి తనకు ఏ గతి పట్టిందో. ఇదేమీ కాకతాళీయం కాదు, కదా?
వీళ్లని కనిపెట్టడంలో సాయపడగలరా?
వీళ్ల ఫోన్ నంబర్లు దొరికాయి, లెక్కలేనన్ని సార్లు కాల్ చేశా, వీళ్ల ఇళ్లకు వెళ్లా,
వీళ్ల కుటుంబాలతో మాట్లాడా కూడా, కానీ వీళ్ల జాడ మాత్రం తెలీట్లేదు.
ఎవరు, ఎక్కడ... అసలు ఎక్కడ మొదలుపెట్టాలో కూడా నాకు తెలీట్లేదు.
ఈ మోజ్ గురించి తెలిసినవాళ్లు ఎవరోకరు ఉండుంటారు కదా.
లేదు, ఎవరికీ తెలీదు. అసలు అతను బయటపడ్డాడో లేదో కూడా తెలీదు నాకు.
- ఎక్కడి నుండి? సైన్యం నుండా? - కాదు, సైన్యం నుండి కాదు.
జైలు నుండి.
జెరూసలేం స్టూడియోస్
కాబట్టి, వెబ్ సైట్లో డొనేట్ చేసే వాళ్లకి నేను మళ్లీ ధన్యవాదాలు తెలుపుకుంటున్నా,
ఎవరికి సాయం చేయాలని అనిపించినా, డొనేట్ చేస్తూ ఉండవచ్చు,
ఇంకా, ప్రధాన మంత్రికి,
విదేశీ వ్యవహారాల మంత్రిత్వ శాఖలో చిత్తశుద్ధిగా పని చేసే వాళ్లందరికీ ధన్యవాదాలు తెలియజేస్తున్నా,
నేనేమీ దేన్నీ లైట్ గా తీసుకోవట్లేదు.
- ఓర్నా, మీకు మా మద్దతు ఉంది. - అందులో సందేహమే లేదు.
- మేము ఒక ప్రకటన తర్వాత మళ్లీ మీ ముందుకు వస్తాం. - ఇక... కట్!
- థ్యాంక్యూ, రెవితాల్. - థ్యాంక్యూ.
- థ్యాంక్యూ, ఒదెద్. - ఏం పర్వాలేదు.
గాలీ త్వరలోనే ఇంటికి తిరిగి వస్తుందని ఆశిస్తున్నాం.
- నా కోరిక కూడా అదే. - థ్యాంక్యూ.
- బై, మళ్లీ కలుద్దాం. - బై, మళ్లీ కలుద్దాం.
- ఎంత గొప్ప మహిళో... - వావ్.
- ఎలా అనిపించింది? - బాగుంది.
నేను పిచ్చిదాన్ని అనిపిస్తోంది. ఎందుకు విదేశీ వ్యవహారాల మంత్రిత్వ శాఖకి థ్యాంక్స్ చెప్పడం?
గాలీ పరదేశంలో ఉంది, వాళ్లేం చేయట్లేదు, అది నాకు అస్సలు నచ్చట్లేదు.
- నాకు దోపిడీలా అనిపిస్తోంది. - అదే ఇది.
- ఏమైనా పురోగతి ఉందా? - పోయిన వారానికి, ఇప్పటికీ ఏ తేడా లేదు.
విదేశీ వ్యవహారాల శాఖ వారు, ఆశావాదంగా ఉన్నారని చెప్పి, మాయమైపోయారు.
అవునా?
ఏంటి?
వాళ్లు త్వరపడాలి, ఈ క్యాంపెయిన్ కలకాలం సాగదు కదా.
- మరి మనం ఇప్పుడేం చేయాలి? - మనకి మరిన్ని డబ్బులు కావాలి.
డబ్బు అనేది సౌండ్ లాంటిది. అది ఎక్కువ ఉంటే,
విదేశీ వ్యవహారాల మంత్రిత్వ శాఖతో సహా ఎవరికీ నిద్రపట్టదు.
సరే.
- సరే. డబ్బులు ఏమైనా ఉన్నాయా? - లేవు.
బాగా ఖరీదైన పబ్లిక్ రిలేషన్లకే ఖర్చైపోయాయి.
- ఒకటి గుర్తు చేస్తున్నా... - గాలీ తిరిగి రావాలని కోరుకుంటున్నా.
...సున్నితంగానే అనుకో, నువ్వు నీ భర్త తరఫు కుటుంబంతో మాట్లాడతా అన్నావు కదా.
ఆ విషయంలో పురోగతి ఏంటి?
దాన్ని మర్చిపోలే.
లిఫ్ట్ ఇవ్వనా?
లేదు, నేను కార్లో వచ్చా.
అది కొత్తదా?
లేదు, నా దగ్గర ఎప్పట్నుంచో లైసెన్స్ ఉంది, కానీ ఎప్పుడూ నడపలేదు.
ఎందుకని?
- కారేసుకుని ఎక్కడికని వెళ్లను? - సరే.
- బై. - బై.
మోజ్ అటర్
కానీ తను నాతో అబద్ధమాడింది అని అర్థమవుతోందా?
ఒక ఏడాది పాటు ఉదయాన్నే లేచి, అమాయకంగా సైనిక యూనిఫామ్ వేసుకుని,
ఆ డ్రగ్స్ డీలర్ దగ్గరికి వెళ్లి,
ఏయే చెత్త పనులు చేసిందే ఏమో. అదే నాకు అర్థం కావట్లేదు అసలు.
తను ఇరవై ఏళ్ల పసి పిల్ల, నువ్వు నిరాశపడతావని భయపడిందేమో, అంతే.
కావచ్చు.
- తను ఇక్కడే పని చేస్తుందా? - ఇక్కడే అని చెప్పారు.
దాన్ని లాక్ చేసి మంచి పని చేస్తున్నావు, లేదంటే దానిలో ఉన్న డబ్బుల బస్తాలని ఎవరైనా లేపేస్తారు.
ఇతగాడు తన చేత స్మగ్లింగ్ చేయించి ఉంటాడని నువ్వు నిజంగా అనుకుంటున్నావా?
"ఇతగాడు," "అతగాడు" అని అనకు. ఆయన పెద్ద వాడు, నీకన్నా పెద్ద వాడు.
ఎక్స్ క్యూజ్ మీ, రెవితాల్ ఎక్కడ ఉంటారు?
- అక్కడ. - థ్యాంక్స్.
వెళ్లే ముందు ఈ క్రేట్ ని ఇక్కడి నుండి తీసుకెళ్లాలి...
మర్చిపోకుండా మాషా చేత సంతకం చేయించు.
మేము ప్రైవేట్ కస్టమర్లకు అమ్మం.
- నిర్, అదయ్యాక వీటిని కూడా తీసుకెళ్లగలవా? - ఏం అమ్మరు మీరు మాకు?
మీకు అమ్మనివి ఏంటంటే... ఆఫీసు కుర్చీలు, ఆఫీసు డెస్కులు,
ఆఫీసు క్యాబినెట్లు... ఇంకా చెప్పమంటారా?
మీ పేరు రెవితాల్, కదా? సారీ, నా పేరు ఓర్నా,
మీకు చాలాసార్లు కాల్ చేశా, కొన్ని మెసేజీలను కూడా పంపా.
మోజ్ కోసం వెతుకుతున్నారు కదా. అతను మీకు కూడా బాకీ ఉన్నాడా?
లేదు, అతను జైలు నుండి విడుదలయ్యాడని తెలిసింది,
కాబట్టి, నా కూతురి గురించి ఆయన్ని కొన్ని ప్రశ్నలు అడగాలనుకుంటున్నా, కాబట్టి...
మిమ్మల్ని ఎక్కడో చూసినట్టుందే. మీ కూతురే కదా రష్యాలో జైల్లో ఉంది.
తనకి, మోజ్ కి సంబంధం ఏంటి?
ఏంటి? ఏమీ లేదు, సంబంధమేమీ లేదు.
వాళ్లు... వాళ్లిద్దరూ ఒకప్పుడు సహచరులు అన్నమాట. ఒకే సైనిక యూనిట్లో పని చేశారు.
కానీ అంతకుమించీ ఏ సంబంధమూ ఉండకపోవచ్చు.
ఏమీ ఉన్నట్టు లేదులెండి.
మీరు? మీరు ఆమెకి తండ్రా?
లేదు, నేను మొగుడు నుండి విడిపోయిన మహిళల నంబర్లను ట్రాక్ చేస్తూ ఉంటా.
క్షమించాలి, అతను ఎక్కడ ఉన్నాడో నాకు తెలీదు,
నిజం చెప్పాలంటే, అతనికి దూరంగా ఉండాలనుకుంటా నేను.
నిర్, దాన్ని ఇప్పుడే కదా బయటకు తీసింది? మళ్లీ అప్పుడే ఎలా లోడ్ చేస్తున్నావు?
- బయటకు తీయవయ్యా! - సరే, సరే...
నాకేం అనిపిస్తోందో చెప్పనా?
అతను ఎక్కడ ఉన్నాడో మీకు బాగా తెలుసు అనిపిస్తోంది.
అతను అంత తొందరగా జైలు బయటకు ఎలా రాగలిగాడో తెలుసా?
- అతనితో నేను మాట్లాడలేదని చెప్పా కదా. - తన పార్టనర్ల వివరాలు చెప్పేశాడు.
ఇప్పుడు అతను దాక్కుని బతుకుతున్నాడు, దానికి కారణం కూడా ఉంది.
అతని గురించి అడగడానికి మొదట వచ్చింది మేమే కావచ్చు,
కానీ మేమే ఆఖరి వాళ్లం మాత్రం కాము.
కాబట్టి, మీరు అతనితో మమ్మల్ని మాట్లాడనిస్తే, మీకే మంచిది,
లేదంటే తర్వాత వచ్చే వాళ్లతో మీరు డీల్ చేయాల్సి ఉంటుంది,
కానీ గుర్తుంచుకోండి, వాళ్లు మా అంత మర్యాదగా మాట్లాడరు.
మీరెవరో నాకు తెలీదు, నన్ను బెదిరించే ధైర్యం మీకెలా వచ్చిందో కూడా తెలీదు,
కానీ నాకు దూరంగా జరగండి, లేదంటే మావాళ్లని పిలవాల్సి ఉంటుంది.
సరే మరి, ఇక పని కానివ్వండి.
- అతను తన భాగస్వాముల గురించి నిజంగానే చెప్పేశాడా? - నాకు తెలీదు,
కానీ అతనెక్కడ ఉన్నాడో ఈమెకి తెలిస్తే, అది కూడా మనకి త్వరలోనే తెలిసిపోతుందిలే.
ఎందుకు?
ఎందుకంటే, అతనెక్కడ ఉన్నాడో ఆమెకి తెలిస్తే, అతనికి చెప్పి హెచ్చరిస్తుంది,
ఆమె అతనికి కాల్ చేయగానే, అతను ఎక్కడ ఉండేది మనకి తెలిసిపోతుంది.
ఎలా?
యూనిట్లో పని చేసే నా మిత్రుడికి, ఈమె ఫోన్ నంబరును ట్రాక్ చేయమని చెప్పా, అంతే.
వావ్...
హలో?
నీ కూతురిని ప్రాణాలతో చూడాలనుకుంటున్నావా?
- ఎవరు మీరు? - నోర్మూసుకుని, చెప్పింది చేయ్.
రెండు లక్షల డాలర్లను 24 గంటల్లో ఇవ్వాలి.
సరే, సరే, ఆగండి, నా...
నా దగ్గర అంత డబ్బు లేదు, కానీ ఎలాగోలా సర్దుబాటు చేస్తా, సరేనా?
ఆగు! నీకు బరువు తగ్గిస్తాం.
లక్ష అమెరికన్ డాలర్లు ఇవ్వు,
లేదా కొందరిని తనున్న జైలుకు పంపి, తన సంగతి చూసుకోమని చెప్తాం.
వద్దు, వద్దు, దయచేసి అలా చేయవద్దు,
- నేను డబ్బులు సర్దుబాటు చేస్తా. - సరే. సరే.
ఇదే మా ఆఖరి అఫర్. అర్థమవుతోందా?
రెండు షెకెల్స్ ఇవ్వాలి, నీకు రసీదు ఇవ్వం, సరేనా?
మాకు లంచంగా ఇవ్వాలి, ఎవరికీ తెలియాల్సిన పని లేదు.
ఆగు. ఓహ్... ఒక నిమిషం.
ఒకటి చెప్పనా? నువ్వు మంచి కస్టమరువి కాబట్టి, నేను నీకు ఏ ఆఫర్ ఇస్తానో చెప్తా, ఆగు.
పాతిక వేల డాలర్లు ఇస్తే, నీకు...
ఇలాంటివి ఎక్కువ వస్తుంటాయా?
ఇప్పుడు టీవీలో కూడా పడ్డా కదా, ఎక్కువయ్యాయి.
మరి ఎత్తడం దేనికి?
గాలీ కాల్ చేస్తుందేమో అని.
మేయర్ కోసం యోసి లెవీకి ఓటేయండి!
బాబోయ్.
అబ్బా.
బెన్నీ, అతని కోసం ఎంత మంచి టోపీలు చేయించామో చూడు.
వచ్చావా? ఇంకా రాలేదేంటి అని కంగారు పడుతూ ఉన్నాం, కదా?
మళ్లీ మీ వదిన వస్తే, నేను మానేస్తా.
మేము ఇక్కడ బయట కూర్చున్నాం. ఈరోజు బయటకే రాలేదని బెన్నీ అన్నాడు.
హా...
చూడు... తనలో దాగున్న రాజకీయ నాయకురాలు ఎట్టకేలకు బయటకు వచ్చింది, కలుగులో నుండి.
హా, ఇదే సరైన సమయం అనిపించింది.
"ఎప్పుడు రాజకీయాల్లోకి వెళ్తారు?" అని అందరూ అడుగుతున్నారు.
మీ విషయంలో నాకు చాలా ఆనందంగా ఉంది.
చిన్నప్పడు నాకు ఇంకా గుర్తుంది, అతను మా అమ్మానాన్నలకి పిచ్చెక్కించేవాడు.
మా అందరికీ డీల్స్ సెట్ చేస్తూ ఉండేవాడు.
సారీ, ఆలస్యమైంది, ఇవాళ చాలా హడావిడిగా ఉంది.
ఆ తర్వాత, లెబానన్లో అతని బండి మందుపాతరకి తగిలింది.
అక్కడికక్కడే చనిపోయాడు. చాలా దారుణం.
ఎన్నికల ప్రచారాన్ని ప్రారంభించడానికి ఒక ఫంక్షన్ నిర్వహిస్తున్నాం,
నువ్వు వస్తే బాగుంటుందని అనుకుంటున్నాం.
మనందరం కలిసి చాలా కాలమైంది.
మనందరం కలిసి గడిపిన క్షణాలను మిస్ అవుతున్నాం. బెన్నీ కూడా మిస్ అవుతున్నాడు, కదా?
- కదా, బెన్నీ? - అవును.
బెన్చుక్, పైనున్న కుళాయి సరిగ్గా పని చేయట్లేదు, దాని సంగతి కాస్త చూస్తావా?
అది నాకు అర్థం కావట్లేదు.
ఇతనికి కూడా కొంచెం నీళ్లు ఇవ్వు, సరేనా?
ఆ కుళాయికే నువ్వు అర్థం అయి ఉండవు.
టమారా... నిజం ఏంటంటే...
నీ ఈవెంట్ విషయానికి వస్తే,
బెన్నీకి నిన్న రాత్రి జ్వరం వచ్చింది,
అందుకే ఇవాళ అతను బయటకు రాలేదు.
అది ఓకేలే, అయితే నువ్వు రా.
నువ్వు ఒక్కదానివే రా. అది యోసికి, నాకు, అందరికీ ముఖ్యమైనది.
రావడం మేలే అవుతుంది, మరీ ముఖ్యంగా ఇప్పుడు.
- కలిసి ఉంటే కలదు బలం, కదా? - అవును.
నిజం ఏంటంటే...
ఒక విషయంలో సాయం కోసం నీకు కాల్ చేశా.
తప్పకుండా, అదేంటో చెప్పు.
రష్యాలో ఇప్పుడు లీగల్ ఫీజు కట్టాల్సి వస్తోంది,
ఇంకా ప్రచార ఖర్చులు, ఒరిత్ కద్మోన్ కి ఇవ్వాల్సినది...
- ఓర్నా... - ఇలా చెప్పాల్సి వస్తున్నందుకు సారీ.
ఈవెంట్ అయ్యేదాకా ఆగుదాం, సరేనా?
ఇప్పుడు అంతా గందరగోళంగా ఉంది.
ఈవెంటుకి రా, బాగుంటుంది,
గాలీ కోసం కొన్ని సిద్ధం చేస్తున్నాం, నువ్వే చూస్తావు.
అదయ్యాక, మనందరం తీరిగ్గా కూర్చుని,
- అన్నింటి గురించి మాట్లాడుకుందాం, సరేనా? - సరే.
సరే. ఇక నేను వెళ్తా.
మర్చేపోయా.
నాకేం దొరికిందో చూడు.
వీటిని నీ ఇంటర్వ్యూల్లో బ్యాక్ గ్రౌండులో పెట్టు.
మన చిట్టి గాలీ, అతని మామయ్య కలిసి ఉన్న ఫోటోని మనం ఎప్పుడూ టీవీలో చూపలేదు కదా.
ఫోటో బాగుంది, కదా?
- బై, పని ఉంది, వెళ్తా. - బై.
డోరీ
హేయ్, లైన్లో ఉన్నావా? ఒక శుభవార్త, ఇంకో దుర్వార్త కూడా ఉంది.
శుభవార్త ఏంటంటే, అతని మాజీ భార్య కాల్ చేసింది, నాకు అతను ఉన్న చోటు దొరికింది.
అది నాలుగు కిలోమీటర్ల ప్రాంతం, కానీ అక్కడ ఒకే ఒక్క నిర్మాణం ఉంది.
- అది శుభవార్తనా? - అవును. దుర్వార్త ఏంటంటే...
నేను అతని ఫైల్ కోసం చూశా.
రోనీ, అతడిని యూనిట్ నుండి తీసివేసింది, డ్రగ్స్ తో డీల్ చేసినందుకు కాదు.
ఆయుధాలతో డీల్ చేసినందుకు తొలగించేశారు.
అక్కడికి వెళ్లే ముందు ఓసారి మాట్లాడుకుందాం, సరేనా?
అది మంచి ఐడియాలా అనిపించట్లేదు.
వాళ్లు గాలీని ఇందులోకి లాగి ఉంటే, వాళ్లని నేను కనిపెట్టాలి.
నాకు ఇంకో దారేమైనా ఉందా?
చూడు, ఇలాంటి వాళ్లతో మనం జాగ్రత్తగా వ్యవహరించాలి.
నేను లేకుండా ఒక్కదానివే అక్కడికి పోనని మాటివ్వు.
ఓర్నా?
ఛేజ్, అరవకు!
హాయ్.
మోజ్ అంటే మీరేనా?
- మనిద్దరం ఒకరికొకరం తెలీదు... - మిమ్మల్ని టీవీలో చూశా.
హా, నేను ఓర్నాని. నా కూతురు గాలీ లెవీ.
మీరిద్దరూ సైన్యంలో కలిసి పని చేశారు, కదా?
మీరు వెతుకుతున్నది నా కోసం కాదు, మీరు ఎవరో అనుకుని నా దగ్గరికి వచ్చారు.
సరే...
కానీ ఇక్కడ నివసిస్తున్నది మీరే కదా?
నేనేం ఇక్కడ నివసించట్లేదు.
పని కోసమే ఉంటా.
రైతులను సురక్షితంగా ఉంచడం.
ఒక్క నిమిషం.
ఎవరైనా వారి పాడిపశువులను దొంగిలించాలని చూసినప్పుడు, ఆ సంగతి చూసుకోవడం.
వాళ్ల పంటని అడవి పందులు తినడానికి వచ్చినప్పుడు, వాటి సంగతి చూసుకోవడం.
ఎవరు వచ్చినా, వాళ్ల సంగతి చూసుకోవడం.
ఇది అడవి పంది. మేము వీటి సంఖ్యను అదుపులో ఉంచుతున్నాం.
ఇది ప్రైవేట్ ఆస్థి. మీరు ఇక్కడికి రాకూడదు.
కానీ నా కూతురు మీకు తెలుసో లేదో ఒకసారి గుర్తు తెచ్చుకుని చూస్తారా?
- కావాలంటే మీకు తన ఫోటో చూపిస్తా. - ఫోటోలు అక్కర్లేదు, తనెవరో నాకు తెలీదు.
భలేవారే, తను మీకు తెలుసనుకుంటా.
- మీకు ఎఫీ, బొవాజ్, దూదీ... - చూడండి...
- తను మీ దగ్గర పని చేసిందని కూడా తెలుసు నాకు. - చూడండి. మీరెవరో నాకు తెలీదు.
మీ కూతురు కానీ, వీళ్లెవరో కానీ నాకు తెలీదు.
వర్షం పడేలా ఉంది. నేను కారెక్కి వెళ్లిపోతా.
లేదంటే, ఏదైనా లోయలోని బురదలో ఇరుక్కుపోతాం.
హాయ్, సారీ, కారులో నా తాళాలు మర్చిపోయా.
లోపలికి వచ్చి, తాళాలు రిపేర్ చేసే వ్యక్తికి కాల్ చేయవచ్చా?
వామ్మోయ్! ఆగండి, ఆగండి... సరే, నేను వెళ్లిపోతా!
నేను వెళ్లిపోతున్నా...
వద్దు!
ఛేజ్! ఛేజ్!
హలో?
ఓర్నా లెవీ?
ఎవరు మీరు?
మీ కూతురికి మళ్లీ జీవం ఇవ్వగల వ్యక్తిని నేను,
మీకు కావాల్సిన శాంతిని దక్కించగల వ్యక్తిని నేను.
కానీ అక్కడ ఎవరో హీబ్రూలో మాట్లాడుతున్నారుగా.
మీరేం మాట్లాడుతున్నారో తెలీట్లేదు.
పెట్టేయ్, పెట్టేయ్...
గాలీ వస్తువులు
స్టార్ట్ అవుతోంది...
గొంతు లేని వారి తరఫున కదం తొక్కుదాం
ఇటీవల ప్లే చేసినవి
ఫ్యాంతమ్ లింబ్ వారి "యూరి గ్లాస్కోవ్"
మీరు నన్ను వేధిస్తున్నారు, మీకు కావాల్సింది నేను కాదు.
మీరందరూ ఏం చేశారో చెప్తే కానీ, నేను ఇక్కడి నుండి కదలను.
నువ్వు, ఎఫీ, దూదీ, బొవాజ్...
- ఎవరు పంపారు నిన్ను? - ఎవరూ పంపలేదు.
వీళ్ల పేర్లు ఎలా తెలుసు నీకు?
గాలీ వస్తువుల్లో వాళ్ల పాస్ పోర్టులు కనిపించాయి.
నా కూతురిని ఏం చేశావో, నువ్వు చెప్పాల్సిందే.
అందులో నవ్వొచ్చేది ఏముంది?
ఇంటర్వ్యూల్లో తన గురించి నువ్వు ఇచ్చే బిల్డప్పులు చూసి.
"నా పాప బంగారం, నా పాప వజ్రం," అట.
తను చిన్నపాప అనుకుంటున్నారా?
- మేమిద్దరం కలిసి ఈ టాటూ వేయించుకున్నాం. - సిగ్గులేదా నీకు? తను 20 ఏళ్ల పసిపిల్ల.
కాస్త వయస్సు తేడా ఉంది, అయితే ఏంటి? బాగా లేని నీ భర్తను మోసం చేయడం కన్నా దారుణమైంది కాదు కదా?
ఏంటి? గాలీ నాకు చెప్పింది. తను గమనించలేదని అనుకున్నావా?
పిల్లలకి అన్నీ తెలిసిపోతాయి.
మీ మిత్రులు ఎక్కడ దాక్కొని ఉన్నారో చెప్పు!
చూడు, నువ్వు పప్పులో కాలేస్తున్నావు.
డ్రగ్స్ కి బానిసలైన కొంతమంది వెధవలు, నీ 'బుజ్జి పాప'ని వాడుకున్నారని,
ఇప్పుడు తను జైల్లో మగ్గుతోందని, కానీ వాళ్లేమో పండగ చేసుకుంటున్నారని
అనుకుంటున్నావు. అంతే కదా?
తనేం వాళ్ల చేత బాధింపబడిన వ్యక్తి కాదు, అది మాత్రం పక్కాగా చెప్పగలను.
ఎందుకలా అంటున్నావు?
ఎందుకంటే, వాళ్లే తన దగ్గర పని చేసేవాళ్లు!
కానీ తను నీ దగ్గర పని చేసిందని విన్నానే.
చేసింది. అది గతంలో.
నేను అరెస్టయ్యాక, ఒక్క వారం కూడా ఆగలేకపోయింది.
నా రష్యన్ పార్టనరును కనుగొని, అతనితో పని చేయడం మొదలుపెట్టింది.
- అతని పేరేంటి? - తెలీదు, నాకది అనవసరం కూడా.
ఒక ఏడాది నేను కష్టపడి సంపాదించుకున్న డీల్ ని, నీ కూతురు దొంగిలించేసింది,
నేను శిక్షణనిచ్చిన సిబ్బందిని వాడుకుంది, నా మాల్ ని తన మాల్ లా ఆ రష్యన్ కి పంపించింది.
నేను జైల్లో ఉన్నప్పుడు మూడు నిమిషాలు ఫోన్లో మాట్లాడి నాతో తెగతెంపులు చేసుకుంది.
నీ 'బుజ్జి పాప.'
మరి వాళ్లు,
వాళ్లు తననేం చేయకపోతే, ఎందుకు అజ్ఞాతవాసంలోకి వెళ్లిపోయారు?
వాళ్లేం అజ్ఞాతవాసంలోకి వెళ్లలేదు.
మూడు నెలల క్రితం, ఒక అర్ధరాత్రి భారతదేశం నుండి నాకొక విచిత్రమైన కాల్ వచ్చింది.
నువ్వు చెప్తోన్న ఆ మనుషుల్లోని ఒకడైన, ఎఫీ కాల్ చేసి, కంగారుగా మాట్లాడాడు,
ఒక భారతదేశ మహిళ చిరునామాకి కొంత డబ్బును పంపించమని అడిగాడు,
దాంతో అతను కొత్త పాస్ పోర్ట్ తీసుకుంటాడట.
అతనికి పాస్ పోర్ట్ ఎందుకో అడిగావా?
లేదు...
మా రంగంలో మేము అలాంటి ప్రశ్నలు అడగం.
కానీ ఒకటి మాత్రం చెప్పగలను, డీల్ అంతా సక్రమంగానే సాగుతున్నప్పుడు,
అలాంటి కాల్స్ ఎవరూ చేయరు.
అతను ఖాతా నుండి డబ్బు తీసుకోనే లేదు. దాని ద్వారానే తెలిసిపోతోంది కదా అసలు విషయం.
ఏం తెలిసిపోతోంది?
వాళ్లని మీరు కనుగొనలేకపోవడానికి కారణం వారు అజ్ఞాతవాసంలో ఉండటం కాదు.
వాళ్లెవరూ ప్రాణాలతో లేరు, అందుకే వాళ్ల ఆచూకీ మీకు దొరకట్లేదు.
చూడు, నువ్వు తనకి తల్లివని నాకు తెలుసు,
నీ తప్పేం లేదు,
కానీ గాలీకి ఇప్పుడు జరిగేదంతా,
తను ఏరికోరి కొని తెచ్చుకున్నదే.
గాలీని స్వదేశానికి తీసుకువద్దాం
మ్యాజిక్.
వావ్...
- హా. - అంత వేగంగానా?
వచ్చి చూడు.
అలసట లేదని అన్నాడు, అందుకని ఒక పుస్తకం చదవమని చెప్పా,
కొంత టీ చేసి ఇచ్చా,
నేను తిరిగి వచ్చేసరికి, కుంభ కర్ణుడిలా నిద్రపోతున్నాడు.
నమ్మలేకపోతున్నా అసలు.
మనకి ఐస్ క్రీమ్ తెస్తా.
నోక్సోలైట్ 7.5
అమ్మా, నేను ఆటకి ఏర్పాట్లు చేస్తున్నా.
ఈసారి ఎలా ఆడదామంటావు?
విస్తరణతోనా, విస్తరణ లేకుండానా?
నిజం చెప్పాలంటే, నాకు కొత్తగా నేర్చుకోవాలనేం లేదు.
ఈమధ్య మీ నాన్నకి ఏది చిరాకు తెప్పించినా, దాన్ని చెత్త బుట్టలో వేసేస్తున్నాడు.
జోకుగా వేశానంటాడు, అది మళ్లీ కనిపించకపోతే కోపంతో ఊగిపోతాడు.
కాబట్టి, చెత్త బుట్టలో వేసే వాటిని గమనిస్తూ ఉన్నా.
ఇదేంటి?
- నోక్సోలైట్. - అది నాకు తెలుసు. ఖాళీగా ఎందుకు ఉంది?
నీకు తెలుసుగా ఎందుకు ఉందో.
ఆయనకి ఎలా ఇచ్చావు?
టీలో కలిపి ఇచ్చా.
- నీకు పిచ్చి పట్టిందా? - అమ్మా, ఇప్పుడు గొడవ పెట్టకు, నాకు ఓపిక లేదు...
ఇది ఇవ్వవద్దని ఆయన చెప్పాడు. అస్సలంటే అస్సలు ఇవ్వవద్దని చెప్పాడు.
సరే, కానీ ఈ ఇంట్లో ఉండేది ఆయనొక్కడే కాదు కదా,
ఇతరులు ఉంటున్నారు, నువ్వు కూడా ఉంటున్నావు. నీకు కాస్త బ్రేక్ కావాలి.
నా సంగతి నువ్వు చూసుకోనక్కర్లేదు.
- ఎవరి మీద కోపమో, నాపై చూపిస్తున్నట్టున్నావు. - అస్సలు కాదు.
అమ్మా, చాలా మంది ఆహారంలో మందులు కలుపుతుంటారు,
- తల్లిదండ్రులందరూ చేస్తుంటారు అలా. - అవును, పిల్లల కోసం చేస్తారు, పెద్దవారి కోసం కాదు.
ఇదేమంత పెద్ద విషయం కాదు.
అతడిని చిన్న పిల్లాడిలా చూడకు, అర్థమైందా?
అతడిని చిన్నపిల్లాడిలా చూడకు.
మీ నాన్న ఆహారంలో మందులు కలుపుతావా...
ఎవరైనా ఆ పని చేస్తారా?
నేను చేస్తా కదా.
తెలుస్తోంది.
ఓర్నా, ఏమైంది? అంతా ఓకేనా?
ఏమైంది?
లోపలికి పద, కూర్చుని మాట్లాడుకుందాం.
రా...
లోపలికి రా.
బెన్నీని నా వలలో వేసుకోవడానికే నేను గర్భవతిని అయ్యానని, అలా వాళ్లకు అతడిని
దూరం చేశాననే బెన్నీ వాళ్ల కుటుంబం నన్ను చూస్తుంది.
థ్యాంక్స్.
నేను ఏం చేసినా వాళ్లు అలానే అర్థం చేసుకుంటారు.
బ్రేక్లను దిగుమతి చేసుకునే రాచరిక కుటుంబంలో చోటు సంపాదించడానికి చచ్చిపోతున్నా నేను మరి.
మరి... మోజ్ ని కలిశావు కదా, ఏమైంది?
- ఇప్పుడేం అనుకుంటున్నావు? - తెలీదు,
నేను నిన్ను నమ్ముండాల్సింది. నువ్వు మొదట్నుంచీ చెప్తూనే ఉన్నావు,
ఈ పనులని వదిలేయ్,
ఒరిత్ పై దృష్టి పెట్టు, క్యాంపెయిన్ కి నిధులు సంపాదించు... ఏమో అబ్బా.
ఇవాళ కొన్ని సందేహాలు అయినా నివృత్తి అవుతాయని అనుకున్నా.
కానీ నేను దర్యాప్తు చేసే కొద్దీ, మరింత భయంకరమైన విషయాలు తెలుస్తున్నాయి...
- కానీ ఒకటి మాత్రం పక్కా. - ఏంటది?
గాలీని ఇక్కడికి తీసుకురావాలంటే, ఇక్కడ ఉండాల్సింది నేను కాదు.
గాలీయే.
అదంతా తనకి ఎక్కడి నుండి వచ్చిందని అంటావు?
- బెన్నీ నుండి అయితే కాదు. - ఆ అవకాశమే లేదు.
మరి ఇంకెవరు ఉన్నారు?
నాకు తెలిసి, తను నన్ను చూసి, ఏం చేయకూడదో నేర్చుకుని ఉంటుంది.
చూడు...
ఇప్పుడు నువ్వు ఇన్ని అంటున్నావు కదా,
కానీ ఏదోక రోజు నువ్వు వీటన్నింటినీ చూసి,
నువ్వు ఎలా పని చేశావో చూసి,
నిన్ను నువ్వు ఎంతలా విమర్శించుకున్నావో నువ్వే గ్రహిస్తావని పక్కాగా చెప్పగలను.
ఇక అప్పటికైనా... నేను నిన్ను ఎలా అయితే చూస్తున్నానో, నిన్ను కూడా నువ్వు అలా చూస్తావేమో,
అంటే...
పెద్ద దద్దమ్మలా? పెద్ద దద్దమ్మలా...
ఎంతలా అంటే...
పిచ్చాసుపత్రిలో చేర్చవచ్చు.
కానీ ఇప్పటిదాకా ఎలాగో ఎవరికీ తెలీకుండా కానిచ్చేశావు.
ఇంకొక్కసారి నన్ను దద్దమ్మ అని అంటే...
మేయరుగా యోసి లెవీని ఎంచుకోండి
వచ్చినందుకు అందరికీ థ్యాంక్స్, ఇంకా నూరిత్ కి,
ఆతిథ్యమిస్తున్నందుకు కమ్యూనిటీ సెంటరుకు కూడా థ్యాంక్స్.
ఇది నాకు, నా కుటుంబానికి కష్ట కాలమని
మీలో కొందరికి తెలిసే ఉంటుంది,
ఎందుకంటే, ఒక ముఖ్యమైన, ప్రీతిపాత్రమైన అతిథి
ఇక్కడ లేరు.
ఆమె ఎవరో కాదు, మా గాలీ.
కాబట్టి, ఈ తర్వాతి పాటని గాలీకి, అద్భుతమైన తన అమ్మ, ఓర్నాకి
మేము అంకితం చేయాలనుకుంటున్నాం,
ఆమె ఇంత బాధలో కూడా, ఇక్కడికి వచ్చి మనల్ని సంతుష్టపరిచింది.
ఏదోక అద్భుతం జరిగి, దూరాన ఉన్న గాలీకి ఈ పాట వినిపిస్తే బాగుండు.
ఎల్డార్, ఇక కానివ్వండి...
దూరాన ఒక చోటు ఉంది
అక్కడ ఎవరోకరు ఎప్పుడూ నీకు అండగా ఉంటారు
ఎప్పుడూ తోడై ఉంటారు
నువ్వు ఒంటరిగా ఉన్నప్పుడు నీకు చేయి అందిస్తారు...
ఓర్నూష్, ఎలా ఉన్నావు?
- డ్యానియెలాని ఎప్పుడైనా కలిశావా? - లేదు.
- తను మా కౌన్సిల్ మెంబర్. - మిమ్మల్ని కలవడం బాగుంది.
- మీ ఇద్దరికీ పరిచయం ఉందా? - లేదు.
హా, టీవీలో చూశా.
- నా సానుభూతి తెలియజేస్తున్నా. - థ్యాంక్యూ.
గుర్తు కోసం ఒక ఫోటో తీసుకుందాం.
థ్యాంక్స్.
సరే, మేము ఇక ఈవెంట్ పని చూసుకుంటాం...
సరేనా?
టమారా?
- నేను రావచ్చా...? - తప్పకుండా.
ఇది సరైన సమయం కాదని నాకు తెలుసు... అందులో సందేహమే లేదు...
కానీ నాకు... నాకు తెలియాల్సిన అవసరముంది,
ఆర్థికపరంగా నువ్వు నాకు సాయపడగలవో లేదో.
నాకు అది తెలియాలి.
ఓర్నా, ప్లీజ్. ఇవాళ నా భర్త తన ఎన్నికల ప్రచారాన్ని ప్రారంభిస్తున్నాడు.
మరి ఇవాళ నా కూతురు ఏం చేస్తోంది?
టమారా, నేను సాయం కోసం అడుగుతున్నా,
నాకు ప్రసంగాలు కానీ, పాటలు కానీ వద్దు. నాకు... నాకు డబ్బులు కావాలి.
సరే, నీకు తగినంత నిధులు ఇస్తాము, కాకపోతే సరైన సందర్భం వచ్చినప్పుడు,
దాని గురించి ఏ ఒత్తిడీ లేకుండా, ప్రశాంతంగా చర్చించుకుందాం.
- నిజంగానే చెప్తున్నా, ఓర్నా. - నువ్వన్నది నిజమే, సారీ.
కాస్తంత కృతజ్ఞతలు చూపితే బాగుంటుందేమో.
- దేనికి? - ఎక్స్ క్యూజ్ మీ?
దేనికి కృతజ్ఞతలు చెప్పాలి?
"కృతజ్ఞతలు" అని అన్నావు కదా, అది దేనికో అడుగుతున్నా.
గాలీ అరెస్ట్ అయిన రెండు నెలల తర్వాత నాకు కాల్ చేసినందుకా?
సగౌరవంగా చెప్తున్నా, మాకు కూడా చాలా సమస్యలు ఉన్నాయి.
మరి దేనికి కృతజ్ఞతలు?
లేదు, నిజంగానే అడుగుతున్నా. మీకు, డ్రగ్స్ కి సంబంధం ఉందని
జనాలు అనుకుంటారేమో అని పరువు పోతుందని ఫీల్ అయినందుకా?
బెన్నీకి ఆరోగ్యం పాడైనప్పుడు మీరందరూ మాయమైపోయినందుకు కృతజ్ఞత చూపాలా?
- నన్ను ఒంటరిగా వదిలేసినందుకా? - నేనేం మాట్లాడను.
నీ ప్రవర్తనని చూడటానికి బెన్నీ ఇక్కడ లేడు, అది మంచిదైంది.
- నువ్వు అతడిని బంధించి ఉంచి మంచిదే అయిందేమో. - "బంధించి ఉంచానా"?
నిన్ను కంటికి రెప్పలా చూసుకున్న వ్యక్తిని చూసుకునే పద్ధతి ఇదేనా?
నువ్వు బయటకు వెళ్లి జల్సా చేసుకుంటుంటావు, ఆయన్ని మాత్రం ఒక కుక్కలా వేరే వాళ్లకి అప్పజెప్పి వెళ్తావు, కదా?
నేను అతడిని వదిలి వెళ్తానా? యోసి చివరిసారి ఆయన్ని ఎప్పుడు వచ్చి చూశాడు?
సారీ, కానీ దీన్ని నువ్వు చెడగొడుతుంటే నేను చూస్తూ ఊరుకోను,
మరీ ముఖ్యంగా ఇవాళ, గాలీ కోసం మేమింత చేశాక.
నీకు గాలీ అంటే పట్టింపు లేదని నాకు తెలుసు.
మెల్లగా... ఓర్నా, ప్లీజ్...
మీ స్వార్థం కోసం మీరు మంచివారని చూపించుకోవడానికి
- నన్ను వాడుకుంటే బాగుంటుందని అనుకుంటున్నారు... - అరవకు...
కానీ మీకు నేను కానీ, తను కానీ అక్కర్లేదు. అస్సలు అవసరం లేదు మీకు మేము.
"మా గాలీ" అని ఎందుకు అంటారు? తనని చివరిసారిగా ఎప్పుడు చూశారు మీరు?
- ఓర్నా, ఇక చాలు. - నిజంగానే అడుగుతున్నా, నాకు తెలిసినంత వరకు,
తనకి 17 ఏళ్లున్నప్పుడు పాస్ ఓవర్ సమయంలో
- రాత్రంతా తనని "గాలియా" అని మీరు అన్నారు. - తొక్కేం కాదు...
తనక్కడ మూడు నెలలుగా ఉంది, అది నీకు తెలుసా? కానీ ఇప్పటిదాకా మీరేం చేయలేదు.
ఏం చేయలేదు. ఒక్క మాట కూడా అనలేదు.
కానీ ఇప్పుడు నేను టీవీలో వస్తున్నా, కదా? కాబట్టి "మా గాలీ" అయిపోయింది.
ఒకటి అడుగుతా,
యోసి, నేను కలిసి ఉన్న ఫోటో పేపర్లలో పడాలా వద్దా?
- ఏంటి? - నేను, యోసి ఉన్న ఫోటో
పేపర్లలో పడాలా వద్దా?
మేయర్ బరిలో నిలబడిన వ్యక్తి
గాలీకి మామయ్య అవుతాడు, తండ్రి తర్వాత తండ్రి లాంటోడని చెప్పాలా వద్దా?
మీ దగ్గరికి జర్నలిస్టులని పంపాలా వద్దా? అప్పుడు మీరు చెప్పుకోవచ్చు,
మీరు చాలా బాధపడిపోతున్నారని...
మీకు మీ కూతురే పోయినంత బాధగా ఉందని.
దానికి అయినా కొంత డబ్బు ఇవ్వవచ్చు కదా?
సమాధానం అక్కర్లేదు, తల ఊపు, చాలు.
మంచిది.
థ్యాంక్యూ, ఈ సాయంత్రం చాలా బాగా గడిచింది.
బై.
కిర్యాట్ ఆటా కమ్యూనిటీ సెంటర్
ప్రైవేట్ నంబర్
హలో?
మిసెస్ లెవీ? ఓర్నా లెవీ?
మళ్లీ ఈ ఆటలు అవసరమా?
మీ కూతురి గురించి మాట్లాడాలి.
హా, షాకింగ్ గా ఉంది. సరే, నేను పెట్టేస్తున్నా.
మీకు నేను సాయపడగలను.
నిజానికి, ఈసారి నేనే మీకు సాయపడగలను.
ఒక విషయం చెప్పండి, మీ జీవితాన్ని మీరిలాగే గడుపుతుంటారా?
జైల్లో కూతురు ఉండి, ఏడుస్తున్న తల్లులని వేధింపులకి గురి చేస్తుంటారా?
మీరేమైనా చిన్న పిల్లలా? ఇలాంటి చిల్లర పనులు చేస్తుంటే,
రాత్రి పూట మీకు నిద్ర ఎలా పడుతుంది?
మీరు ఎందుకు ఇంత చెడుగా ప్రవర్తిస్తున్నారో ఎప్పుడైనా ప్రశ్నించుకున్నారా?
మీ జీవితం ఇలాగే ఉండాలని కోరుకుంటున్నారా? ఇతరులు బాధపడుతుంటే, మీకు ఆనందం...
నేను... నేనేం చేయాలి?
ఏంటి? లేదు, నాకు... నాకు అర్థం కావట్లేదు.
ఇదుగో, మీ అమ్మతో మాట్లాడు.
అమ్మా? నువ్వేనా?
- గాలీ? - అమ్మా...?
మిసెస్ లెవీ, మీ ప్రభుత్వం మీతో అబద్ధాలాడుతోంది.
నేను సాయపడగలను. ఒక చిరునామా చెప్తా, రాసుకోండి.
సబ్ టైటిళ్లను అనువదించినది: రాంప్రసాద్